钦定古今图书集成/明伦汇编/氏族典/第536卷 > 《泸溪县志》 > 石邃
## 钦定古今图书集成/明伦汇编/氏族典/第536卷 > 《泸溪县志》 > 石邃

按《晋书石季龙载记》：咸康元年，季龙称居摄天王，立
其子邃为太子。三年，僭称大赵天王，以邃为天王皇
太子。邃自总百揆之后，荒淫无道，河间公宣、乐安公
韬有宠于季龙，邃疾之如仇。季龙耽荒失度，诮让杖
捶，月至再三。邃甚恨，私谓常从曰：“吾欲行冒顿之事，
又欲杀宣。”季龙大怒，废邃为庶人。其夜杀邃并男女
二十六人。